Document ID: /roh_data/filtered/Billingualer_Corpus_interleaved-de-rm.jsonl.gz/1220

This is a text translated from German to Rumantsch Grischun.
Regierung spricht sich für eine Revision der Pflegekinderverordnung des Bundes aus

Der Kanton Graubünden befürwortet eine Revision der Pflegekinderverordnung des Bundes und mittelfristig deren Überführung in ein Gesetz. Dies hält die Regierung in ihrer Vernehmlassungsantwort zum Bericht des Bundesrates über das Pflegekinderwesen in der Schweiz fest. Der Bericht schlägt vor, dass den Kantonen verbindlich vorgeschrieben werden soll, welche Massnahmen sie auf ihrer Ebene treffen müssen, um ein effizientes Pflegekinderwesen zu gewährleisten.

Für die Regierung haben sich in der Vergangenheit die Bestimmungen in der Pflegekinderverordnung weitgehend bewährt. Die wichtigsten Bestimmungen sollten mittelfristig aber in einem Gesetz festgehalten werden. Die Regierung weist dabei auch auf den in Graubünden geplanten Erlass eines kantonalen Pflegekindergesetzes hin. Sie schlägt vor, dass die Vermittlung von Pflegeplätzen einer Bewilligungspflicht unterstellt wird. Ein umfassender Schutz der vermittelten Kindern und Jugendlichen könne nur mittels einer kantonsübergreifenden Regelung gewährleistet werden.

Massnahmen gegen Lärm von Maschinen und Geräten wird begrüsst

Die Bündner Regierung begrüsst die vom Bund geplanten Massnahmen zur Begrenzung von Lärmemissionen von Maschinen und Geräten, die im Freien verwendet werden. Die neue Maschinenlärmverordnung des Bundes legt die Vorschriften über Typenprüfung und Kennzeichnung von Rasenmähern und Baumaschinen fest und orientiert sich an den Richtlinien der EU. Solche Massnahmen sind nicht nur wünschenswert, sondern auch notwendig, schreibt die Regierung in ihrer Vernehmlassung. Die vorgesehenen Grenzwerte und die Kennzeichnungspflicht für die Lärmemission einzelner Maschinen- und Gerätetypen sei eine wesentliche Verbesserung für den Konsumenten und das Gewerbe im Sinne einer einheitlichen Deklaration.

Regierung mit Änderung der Strahlenschutzverordnung des Bundes mehrheitlich einverstanden

Der vom Bund geplanten Teilrevision der Strahlenschutzverordnung, der Strahlenschutz-Ausbildungsverordnung sowie der Dosimetrieverordnung stimmt die Bündner Regierung grösstenteils zu. Mit der vorliegenden Teilrevision sollen einige Schwachstellen behoben werden. Unter anderem betrifft die Revision Themen aus den Aufsichtbereichen der Behörden wie natürliche Radioaktivität, Medizin, Industrie und Kernanlagen. Die Regierung hält in ihrer Vernehmlassung fest, dass es aber nicht Sache der Kantone, sondern des Bundes ist, kantonsübergreifende Sanierungsmassnahmen gegen die erhöhte Radongaskonzentration durchzuführen und zu finanzieren.

Aus Gemeinden und Regionen

- Küblis: Die Teilrevision der Verfassung des Kreises Küblis vom 21. Mai 2006 wird genehmigt.

- Schiers: Die anlässlich der Gemeindeversammlung der Gemeinde Schiers vom 6. Oktober 2006 beschlossene Teilrevision der Gemeindeverfassung wird genehmigt.

- Bivio: Die am 22. Juni 2006 beschlossene Teilrevision der Ortsplanung der Gemeinde Bivio wird genehmigt.

- Ramosch-Tschlin: Die Teilrevision der Statuten des Schulverbandes Ramosch-Tschlin wird genehmigt.

- St. Antönien-Ascharina: Das Projekt für die Verbauung Schanielabach auf Gebiet der Gemeinde St. Antönien-Ascharina wird genehmigt.

Kantonsbeiträge an verschiedene Institutionen

- Förderung und Erhaltung der rätoromanischen und italienischen Sprache und Kultur: Der Voranschlag 2007 zur Förderung und Erhaltung der rätoromanischen und italienischen Sprache und Kultur im Kanton Graubünden wird zusammen mit dem entsprechenden Programm dem Eidgenössischen Departement des Innern unterbreitet. Gestützt auf diese Unterlagen werden für 2007 Bundesfinanzhilfen in der Höhe von 4'559'000 Franken beantragt. In Bezug auf Höhe und Verwendung der Kantonsmittel gilt der Voranschlag unter Vorbehalt der Genehmigung durch den Grossen Rat.

- Abwasserverband Mittelprättigau: Dem Abwasserverband Mittelprättigau wird ein Beitrag von höchstens 278'237 Franken für die Sanierung und Erweiterung der Abwasserreinigungsanlage Dalvazza zugesichert.

- Denkmalpflege: An die subventionsberechtigten Kosten für die Gesamtrestaurierung des Hauses von Moos in Malans wird ein Beitrag von maximal 120'000 Franken entrichtet.

- Humanitäre Hilfe: Für drei humanitäre Hilfsprojekte im Ausland hat die Regierung einen Gesamtbetrag von 12'000 Franken bewilligt.

- Tennisclub Churwalden: Der Tennisclub Churwalden erhält für die Sanierung des Clubhauses einen Beitrag aus dem Sport-Fonds von 7'700 Franken.

Strassenprojekte

Die Regierung hat insgesamt 290'000 Franken für den Bau und die Sanierung des folgenden Strassenabschnitts bewilligt:

- Oberalpstrasse: Lärmsanierung Tamins

Personelles

- Peter Guhl, wohnhaft in Uster, ist zum Steuerrevisor bei der Steuerverwaltung des Kantons Graubünden ernannt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 30.11.2006

La regenza s'exprima a favur d'ina revisiun da l'ordinaziun federala davart ils uffants confidads

Il chantun Grischun beneventa la revisiun da l'ordinaziun federala davart ils uffants confidads e ses transferiment a media vista en ina lescha. Quai declera la regenza en sia resposta da consultaziun pertutgant il rapport dal cussegl federal davart ils fatgs dals uffants confidads en Svizra. Il rapport propona ch'i duai vegnir prescrit als chantuns en moda lianta, tge mesiras ch'els ston prender sin lur plaun per garantir ch'ils fatgs dals uffants confidads vegnian tractads en moda effizienta.

Per la regenza èn sa cumprovadas per gronda part il temp passà las disposiziuns en l'ordinaziun federala davart ils uffants confidads. Las disposiziuns las pli impurtantas duessan dentant vegnir fixadas a media vista en ina lescha. En quest connex renviescha la regenza er al fatg ch'igl è planisà en il Grischun da relaschar ina lescha davart ils uffants confidads. Ella propona che l'intermediaziun da plazzas da tgira stoppia vegnir suttamessa ad in'obligaziun da dumandar ina permissiun. Ina protecziun cumplessiva dals uffants e dals giuvenils confidads possia vegnir garantida mo cun agid d'ina regulaziun interchantunala.

Mesiras cunter canera da maschinas e d'apparats vegnan beneventadas

La regenza grischuna beneventa las mesiras ch'èn planisadas da la confederaziun per limitar las emissiuns da canera da maschinas e d'apparats che vegn duvrads en il liber. La nova ordinaziun federala davart la canera da maschinas fixescha las prescripziuns davart l'examinaziun dal tip e davart la classificaziun da segapastgets e da maschinas da construcziun che s'orienteschan vi da las directivas da la UE. Talas mesiras na sajan betg mo giavischablas, mabain er necessarias scriva la regenza en sia consultaziun. Las limitas previsas e l'obligaziun da marcaziun concernent l'emissiun da canera da singuls tips da maschinas e d'apparats sajan ina meglieraziun essenziala per la consumenta e per il consument e per il mastergn en il senn d'ina decleraziun unitara.

La regenza va per gronda part d'accord cun la midada da l'ordinaziun federala per la protecziun cunter radiaziuns

La revisiun parziala da l'ordinaziun federala per la protecziun cunter radiaziuns, da l'ordinaziun davart la scolaziun concernent la protecziun cunter radiaziuns sco er da l'ordinaziun davart la dosimetria vegn approvada per gronda part da la regenza grischuna. Cun la revisiun parziala qua avant maun duain vegnir eliminads tscherts puncts debels. Tranter auter cumpiglia la revisiun temas dals secturs da surveglianza da las autoritads sco la radioactivitad natirala, la medischina, l'industria ed ils implants nuclears. La regenza punctuescha en sia consultaziun ch'i na saja betg chaussa dals chantuns, mabain da la confederaziun da realisar e da finanziar mesiras da sanaziun interchantunalas cunter ina concentraziun pli gronda da gas da radon.

Da vischnancas e da regiuns

- Küblis: La revisiun parziala da la constituziun dal circul da Küblis dals 21 da matg 2006 vegn approvada.

- Schiers: La revisiun parziala da la constituziun communala da la vischnanca da Schiers, concludida da la radunanza communala dals 6 d'october 2006, vegn approvada.

- Beiva: La revisiun parziala da la planisaziun locala da la vischnanca da Beiva, concludida ils 22 da zercladur 2006, vegn approvada.

- Ramosch-Tschlin: La revisiun parziala dals statuts dal consorzi da scola Ramosch-Tschlin vegn approvada.

- St. Antönien-Ascharina: Il project per construir rempars per il Schanielabach sin il territori da la vischnanca da St. Antönien-Ascharina vegn approvà.

Contribuziuns chantunalas a differentas instituziuns

- Promoziun e mantegniment da la lingua e cultura rumantscha e taliana: Il preventiv 2007 per promover e per mantegnair la lingua e cultura rumantscha e taliana en il chantun Grischun vegn suttamess al departament federal da l'intern ensemen cun il program correspundent. Sin basa da quests documents vegnan dumandads per l'onn 2007 agids finanzials federals en l'autezza da 4'559'000 francs. Areguard l'autezza e l'utilisaziun dals meds finanzials chantunals vala il preventiv cun resalva da l'approvaziun tras il cussegl grond.

- Consorzi per aua persa dal Partenz central: Al consorzi per aua persa dal Partenz central vegn garantida ina contribuziun da maximalmain 278'237 francs per sanar e per engrondir la serenera da Dalvazza.

- Tgira da monuments: Als custs cun dretg da subvenziun per la restauraziun generala da la chasa von Moos a Malans vegn pajada ina contribuziun da maximalmain 120'000 francs.

- Agid umanitar: Per trais projects umanitars d'agid a l'exteriur ha la regenza deliberà ina summa totala da 12'000 francs.

- Club da tennis da Churwalden: Per sanar la chasa da club survegn il club da tennis da Churwalden ina contribuziun da 7'700 francs or dal fond da sport.

Projects da vias

La regenza ha approvà totalmain 290'000 francs per construir e per sanar il suandant traject da via:

- via sursilvana: sanaziun cunter la canera a Tumein

Fatgs dal persunal

- Peter Guhl, domicilià ad Uster, è vegnì nominà sco revisur da taglia tar l'administraziun da taglia dal chantun Grischun.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 30.11.2006